I sin nåværende form ble byregionen opprettet i 1996 under Loven av lokalt selvstyre av 1994 som erstatning av tidligere opplegg av byen som distriktsråd i regionen Lothian som selv hadde blitt opprettet i 1975. Imidlertid strekker historien om Edinburghs lokale styre seg langt lengre tilbake i tid. Rundt 1130 gjorde kong David I av Skottland Edinburgh til en kongelig burgh med et eget styringsråd (), basert i den kommunale bygningen Old Tolbooth, som ble etablert på 1300-tallet. Tolbooth var også Edinburghs fengsel hvor det i tillegg til fengsling, også ble utført rutinemessig fysisk avstraffelse og tortur.